Az 1308/2013/EU európai parlamenti és tanácsi rendelet 105. cikkében említett, egy borágazati elnevezéshez tartozó termékleírás módosítására irányuló kérelem közzététele

(2020/C 63/05)

Ez a közzététel az 1308/2013/EU európai parlamenti és tanácsi rendelet (1) 98. cikke alapján jogot keletkeztet a kérelem elleni felszólalásra, amely az e közzététel időpontjától számított két hónapon belül tehető meg.

A TERMÉKLEÍRÁS MÓDOSÍTÁSÁRA IRÁNYULÓ KÉRELEM

„Terrazze Retiche di Sondrio”

PGI-IT-A1352-AM02

A kérelem benyújtásának időpontja: 2017.7.24.

1. A módosításra vonatkozó szabályok

Az 1308/2013/EU rendelet 105. cikke – Nem kisebb jelentőségű módosítás

2. A módosítás leírása és indokolása

2.1. Az elnevezés módosítása

Leírás: A módosítás tárgya a „Terrazze Retiche di Sondrio” elnevezés „Alpi Retiche” névre történő megváltoztatása.

Indokolás: A kérelem célja, hogy lehetővé tegye a hazai, és különösen a nemzetközi fogyasztók számára e bortípus termőterületének azonnali felismerését, továbbá egy pontosan meghatározott alpesi térséggel való azonosítása révén hangsúlyozza a termőterület hegyvidéki jellegét. A tipikus földrajzi jelzéssel (IGT) ellátott „Alpi Retiche” borok évszázadokon keresztül szorosan kötődtek az Alpok pontosan körülhatárolható, rétiai részéhez. A lankás hegyoldalak egyedi földtani, morfológiai, talajtani és éghajlati sajátosságai kedvező környezeti feltételeket teremtenek a térségben a szőlőműveléshez. Valtellinát a Rétiai-Alpok magaslatai védik a hideg északi szelektől, déli fekvésű teraszain pedig az évi napsütéses órák száma átlagosan több mint 1 900, ami általában csak a jóval alacsonyabban fekvő területekre jellemző. A rétiai lankákat szinte egész nap zavartalan napsütés éri, ideális éghajlati viszonyokat teremtve a szőlőtőkék számára, amelyek kiváló termést adnak. A vékony talajréteg jelentős része (mintegy 70 %-a) homok, ugyanakkor a szőlőtermelők által épített terméskőfalak lehetővé teszik a rétiai oldalt borító talaj legjobb kihasználását és intenzív megművelését.

Az elnevezést módosítani kell a termékleírás valamennyi cikkében, valamint az egységes dokumentum 1.1., 1.4., 1.5., 1.6. és 1.8. szakaszában.

2.2. A Pezsgő kategória bevezetése

Leírás: A módosítás bevezeti a pezsgő típust, amelyet fehér és rozé változatban készítenek. Előállítása hagyományos módon történik.

Indokolás: Számos helyi gazdaság már az 1970-es évektől készített pezsgő típust a Valtellinában termelt fő szőlőfajtából, a Nebbiolóból, amelyet esetenként más fajtákkal is gazdagítottak. Ezt a kategóriát abból a célból kívánják tipikus földrajzi jelöléssel ellátni, hogy növeljék a termőterülethez és a térség egyik, jelentős potenciállal rendelkező szőlőfajtához szorosan kapcsolódó termék értékét. A pezsgőtermelés számára valóban előnyt jelent a főként a szüreti időszakra jellemző jelentős nappali és éjszakai hőmérséklet-különbség. Ez a tényező ugyanis kedvez a térség egyedi jellegét adó aroma-elővegyületek felhalmozásának, és lehetővé teszi a szőlő cukortartalmának és a magasabb területeken fekvő szőlőültetvényekre jellemző, markánsabb savtartalmának kiegyensúlyozását. Ezen okokból kifolyólag egyre több gazdaság fogott bele e bortípus előállításába.

A módosítások a termékleírás 1., 2., 4., 6., 7. és 9. cikkét, valamint az egységes dokumentum 1.3, 1.4. és 1.8. szakaszát érintik.

2.3. Új fajták bevezetése

Leírás: A módosítás arra irányul, hogy a Cabernet Carbon N., Cabernet Cortis N., Helios B., Johanniter B., Prior N., Solaris B. és Bronner B. fajtákat hozzáadják a borok elkészítéséhez használt szőlőfajták kombinációjához.

Indokolás: Ezek a szőlőfajták képesek alkalmazkodni a kedvezőtlen feltételekhez, és kevesebb növényvédő szert igényelnek. A fenntarthatóbb mezőgazdasági gyakorlatokra történő folyamatos átállás (amire Valtellinában természetes fogékonyság mutatkozik), valamint az említett fajták bevezetésének lehetősége további értékes hozzájárulást jelenthet a növényvédő szeres kezelés visszaszorítása és a gépekkel nehezebben megművelhető földterületek termelésbe való bevonása tekintetében, ami elősegíti a kevésbé intenzív és egyben környezetkímélőbb gazdálkodás elterjedését a szőlészetekben. Jól bizonyítják ezt a Fondazione Edmund Mach és a Fondazione Fojanini alapítvány által végzett kutatási tevékenységek. E szőlőfajták bevezetése nagyon fontos szerepet játszhat a termelésből kivont szőlőültetvények újbóli használatba vételében.

A módosítások a termékleírás 1. és 2. cikkét, valamint az egységes dokumentum 1.7. szakaszát érintik.

2.4. A Passito Bianco típus térfogatszázalékban meghatározott tényleges alkoholtartalmának csökkentése

Leírás: A módosítás arra irányul, hogy a Passito Bianco típus térfogatszázalékban meghatározott tényleges alkoholtartalmát 12 %-ról 10 %-ra csökkentsék.

Indokolás: A bortermelésben felhasznált szőlőszemek szárítása – amelynek célja a szőlő húsában és héjában található metabolitok koncentrálása a szőlőmustban – a Passito borokhoz hasonló, édes borokban vezet a legjobb eredményre. A szárítás révén megfelelően kiegyensúlyozott alkohol- és cukortartalmú bor állítható elő, a termék érzékszervi tulajdonságainak megváltoztatása nélkül. Ezek a borok bővítik a borfajták választékát, és kielégítik a térség borágazatának igényeit.

A módosítás a termékleírás 6. cikkét és az egységes dokumentum 1.4. szakaszát érinti.

EGYSÉGES DOKUMENTUM

1. A termék elnevezése

Alpi Retiche

2. A földrajzi árujelző típusa

OFJ – oltalom alatt álló földrajzi jelzés

3. A szőlőből készült termékek kategóriái

1. Bor

4. Pezsgőbor

8. Gyöngyözőbor

15. Szárított szőlőből készült bor

16. Túlérett szőlőből készült bor

4. A bor(ok) leírása

Alpi Retiche Bianco a szőlőfajta megnevezésével

Szín: szalmasárga, néhol zöldes árnyalatokkal;

Illat: friss, lágy, virágokat idéző;

Íz: száraz, ízekben gazdag, kellemes;

Minimális összes alkoholtartalom: 10,50 %;

Minimális cukormentes kivonat: 13,00 g/l.

Az alábbi táblázatban nem szereplő analitikai paraméterek megfelelnek a nemzeti és uniós jogszabályokban rögzített határértékeknek.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) Minimális összes savtartalom 3,50 g/l, borkősavban kifejezve Maximális illósavtartalom (milliekvivalens/liter) Maximális összes kén-dioxid-tartalom (milligramm/liter)

Alpi Retiche Rosso a szőlőfajta megnevezésével és Alpi Retiche Novello

Szín: különböző intenzitású rubinpiros;

Illat: friss, gyümölcsös;

Íz: friss, ízekben gazdag, lágy, enyhén csersavas;

Minimális összes alkoholtartalom: 10,50 %;

Minimális cukormentes kivonat: 17,00 g/l.

Az alábbi táblázatban nem szereplő analitikai paraméterek megfelelnek a nemzeti és uniós jogszabályokban rögzített határértékeknek.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) Minimális összes savtartalom 3,50 g/l, borkősavban kifejezve Maximális illósavtartalom (milliekvivalens/liter) Maximális összes kén-dioxid-tartalom (milligramm/liter)

Alpi Retiche Rosato a szőlőfajta megnevezésével

Szín: a halvány rózsaszíntől az élénk rózsaszínig terjed;

Illat: finom, lágy;

Íz: száraz, friss, gyümölcsös;

Minimális összes alkoholtartalom: 10,50 %;

Minimális cukormentes kivonat: 14,00 g/l.

Az alábbi táblázatban nem szereplő analitikai paraméterek megfelelnek a nemzeti és uniós jogszabályokban rögzített határértékeknek.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) Minimális összes savtartalom 3,50 g/l, borkősavban kifejezve Maximális illósavtartalom (milliekvivalens/liter) Maximális összes kén-dioxid-tartalom (milligramm/liter)

Alpi Retiche Passito Bianco

Szín: élénksárga, aranyszínű visszaverődésekkel;

Illat: sokrétű, összetett, intenzív;

Íz: édes, testes, harmonikus, elegáns, légies;

Minimális összes alkoholtartalom: 16,00 g/l;

Minimális cukormentes kivonat: 13,00 g/l.

Az alábbi táblázatban nem szereplő analitikai paraméterek megfelelnek a nemzeti és uniós jogszabályokban rögzített határértékeknek.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) 10,00 Minimális összes savtartalom 3,50 g/l, borkősavban kifejezve Maximális illósavtartalom (milliekvivalens/liter) Maximális összes kén-dioxid-tartalom (milligramm/liter)

Alpi Retiche Passito Rosso

Szín: intenzív rubinvörös;

Illat: sokrétű, virágokat idéző;

Íz: édes, gyümölcsös, harmonikus, kellemes;

Minimális összes alkoholtartalom: 16,00 %;

Minimális cukormentes kivonat: 17,00 g/l.

Az alábbi táblázatban nem szereplő analitikai paraméterek megfelelnek a nemzeti és uniós jogszabályokban rögzített határértékeknek.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) 12,00 Minimális összes savtartalom 3,50 g/l, borkősavban kifejezve Maximális illósavtartalom (milliekvivalens/liter) Maximális összes kén-dioxid-tartalom (milligramm/liter)

Alpi Retiche Vendemmia Tardiva Rosso

Szín: rubinvörös;

Illat: intenzív, karakteres, összetett;

Íz: pikáns, harmonikus, kellemesen csersavas;

Minimális összes alkoholtartalom: 13,00 %;

Minimális cukormentes kivonat: 17,00 g/l.

Az alábbi táblázatban nem szereplő analitikai paraméterek megfelelnek a nemzeti és uniós jogszabályokban rögzített határértékeknek.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) 11,00 Minimális összes savtartalom 3,50 g/l, borkősavban kifejezve Maximális illósavtartalom (milliekvivalens/liter) Maximális összes kén-dioxid-tartalom (milligramm/liter)

Alpi Retiche Vendemmia Tardiva Bianco

Szín: szalmasárga, aranyszínű visszaverődésekkel;

Illat: összetett, sokrétű, enyhén ásványos;

Íz: testes, harmonikus, elegáns, kellemes;

Minimális összes alkoholtartalom: 13,00 %;

Minimális cukormentes kivonat: 13,00 g/l.

Az alábbi táblázatban nem szereplő analitikai paraméterek megfelelnek a nemzeti és uniós jogszabályokban rögzített határértékeknek.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) 11,00 Minimális összes savtartalom 3,50 g/l, borkősavban kifejezve Maximális illósavtartalom (milliekvivalens/liter) Maximális összes kén-dioxid-tartalom (milligramm/liter)

Alpi Retiche Spumante Metodo Classico

Szín: a különböző intenzitású szalmasárgától az aranyszínig;

Illat: finom, lágy, sokrétű, összetett, a palackos utóerjedés nyomaival;

Íz: ízekben gazdag, friss, finom és harmonikus;

Minimális összes alkoholtartalom: 11,50 %;

Minimális cukormentes kivonat: 14,00 g/l.

Az alábbi táblázatban nem szereplő analitikai paraméterek megfelelnek a nemzeti és uniós jogszabályokban rögzített határértékeknek.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) Minimális összes savtartalom 5,0 Maximális illósavtartalom (milliekvivalens/liter) Maximális összes kén-dioxid-tartalom (milligramm/liter)

Alpi Retiche Spumante Metodo Classico Rosé

Szín: különböző intenzitású rózsaszín;

Illat: finom, lágy, sokrétű, összetett, a palackos utóerjedés nyomaival;

Íz: friss, ízekben gazdag, finom és harmonikus;

Minimális összes alkoholtartalom: 11,50 %;

Minimális cukormentes kivonat: 15,00 g/l.

Az alábbi táblázatban nem szereplő analitikai paraméterek megfelelnek a nemzeti és uniós jogszabályokban rögzített határértékeknek.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) Minimális összes savtartalom 5,0 Maximális illósavtartalom (milliekvivalens/liter) Maximális összes kén-dioxid-tartalom (milligramm/liter)

5. Borkészítési eljárások

a) Alapvető borászati eljárások

Minimális érlelési idő

Különleges borászati eljárás

A tipikus földrajzi jelzéssel ellátott „Alpi Retiche” Passito és „Alpi Retiche” Vendemmia Tardiva [kései szüretelésű] borokat egy meghatározott minimális időn keresztül, vagyis legalább a szüretelést követő év júniusának 30. napjáig érlelni kell.

b) Maximális hozamok

Alpi Retiche

14 000 kg szőlő hektáronként

Alpi Retiche

112 hektoliter hektáronként

Alpi Retiche Passito

56 hektoliter hektáronként

Alpi Retiche Vendemmia Tardiva

84 hektoliter hektáronként

6. Körülhatárolt földrajzi terület

Az „Alpi Retiche” tipikus földrajzi jelzéssel (IGT) ellátható mustok és borok előállításához használt szőlő termőterülete Sondrio tartomány alábbi településeinek teljes közigazgatási területét foglalja magában: Albosaggia, Ardenno, Berbenno in Valtellina, Bianzone, Buglio in Monte, Castione Andevenno, Cercino, Chiavenna, Chiuro, Cino, Civo, Dazio, Dubino, Faedo, Gordona, Mantello, Mello, Menarola, Mese, Montagna in Valtellina, Morbegno, Piateda, Piuro, Poggiridenti, Ponte in Valtellina, Postalesio, Prata Camportaccio, Sernio, Sondrio, Teglio, Tirano, Traona, Tresivio, Villa di Chiavenna és Villa di Tirano.

7. Fontosabb borszőlőfajták

Ancellotta N.

Barbera N.

Bonarda N.

Bussanello B.

Cabernet Franc N. – Cabernet

Cabernet Sauvignon N. – Cabernet

Carmenère N.

Chardonnay B.

Cortese B.

Corbina N.

Croatina N.

Dolcetto N.

Erbaluce B.

Fortana N.

Franconia N.

Freisa N.

Garganega B.

Grappello Ruberti N.

Groppello di Mocasina N. – Groppello

Groppello di S. Stefano N. – Groppello

Groppello Gentile N. – Groppello

Manzoni Bianco B. – Incrocio Manzoni 6.0.13 B.

Incrocio Terzi n.1 N.

Invernenga B.

Kerner B.

Lagrein N.

Lambrusco di Sorbara N. – Lambrusco

Lambrusco Grasparossa N. – Lambrusco

Lambrusco Maestri N. – Lambrusco

Lambrusco Marani N. – Lambrusco

Lambrusco Salamino N. – Lambrusco

Lambrusco Viadanese N. – Lambrusco

Malvasia Bianca di Candia B. – Malvasia

Malvasia di Candia Aromatica B. – Malvasia

Marzemino N.

Merlot N.

Meunier N.

Molinara N.

Montepulciano N.

Moscato Bianco B. – Moscato

Moscato di Scanzo N. – Moscato

Moscato Giallo B. – Moscato

Moscato Rosa Rs.

Müller Thurgau B.

Nebbiolo N.

Negrara N.

Pignola N.

Petit Verdot N.

Pinot Bianco B.

Pinot Grigio

Pinot Nero N.

Raboso Veronese N. – Raboso

Rebo N.

Riesling Italico B. – Riesling

Rondinella N.

Rossola Nera N. – Rossola

Sangiovese N.

Sauvignon B.

Schiava Gentile N. – Schiava

Schiava Grigia N. – Schiava

Schiava Grossa N. – Schiava

Schiava N.

Syrah N.

Teroldego N.

Timorasso B.

Tocai Friulano B.

Traminer Aromatico Rs

Trebbiano di Soave B. – Trebbiano

Trebbiano Giallo B. – Trebbiano

Trebbiano Romagnolo B. – Trebbiano

Trebbiano Toscano B. – Trebbiano

Uva Rara N.

Veltliner B.

Verdea B.

Verdese B.

Vespolina N.

Cabernet Carbon N.

Cabernet Cortis N.

Helios B.

Johanniter B.

Prior N.

Solaris B.

Bronner B.

8. A kapcsolat(ok) leírása

Alpi Retiche. Összes kategória (1., 4., 8,. 15. és 16.) — (A) A földrajzi terület adatai

A kapcsolat szempontjából releváns természeti tényezők

A Sondrio tartomány területén fekvő Valtellina a Comói-tótól észak-keletre helyezkedik el, az északi szélesség 46. és 46,5. foka között.

Számos egyedi környezeti jellemző együttese teremt megfelelő éghajlati viszonyokat a szőlőtermesztéshez. Az Alpokat hosszanti irányban átszelő, tisztán déli fekvésű völgyet északról és keletről egyaránt védi a Rétiai-Alpok hegyvonulata. A dél-nyugati irányban elhelyezkedő Comói-tó vízgyűjtő területének közelsége jelentősen enyhíti a magashegyi hatásokat.

A térség elhelyezkedésének köszönhetően folyamatos a széljárás, a csapadékmennyiség alacsony, és általában jól eloszlik a vegetációs időszakban, emellett a déli fekvésű lankák sok napsütést kapnak, a teraszokat borító, nagy felületű kövek és sziklák magas hőmérsékleti gradiensről gondoskodnak, ugyanakkor alacsony a relatív páratartalom, és az érést közvetlenül megelőző időszakban nagyarányú hőmérséklet-ingadozás tapasztalható.

A sziklákkal és kövekkel tarkított talaj jórészt homokból áll, de tartalmaz humuszt és szerves anyagot is. A talaj többnyire savas jellegű. Mélysége sok helyen csupán 40–120 cm.

A kapcsolat szempontjából releváns történelmi és emberi tényezők

Valtellina térségében a szőlőtermesztés a ligúrok első településeihez, és az őket követő etruszkokhoz vezethető vissza, bár a föld megművelésére és a teraszosításra csak a rómaiak idején került sor. A középkorban a szőlőtermesztés hatékonyabbá és intenzívebbé tétele a comói mesterek mozgalmához és a bencés szerzetesekhez fűződik, majd a rákövetkező évszázadokban a Szürke Ligához köthető (ma Graubünden svájci kanton, angol elnevezése „Grisons”), amely jelentős mértékben fellendítette a Valtellinában készített borok észak-európai kereskedelmét.

A földterület teraszosítása a térség szőlőművelésének egyik sajátossága. A meredek hegyoldalak teraszos megművelése egy sajátos települési kultúra kifejeződése, amely egy sor hasonló formában fellelhető az Alpok hegyvonulatában rejtőző völgyekben. A teraszos földművelés legfontosabb példáját mégis Valtellina szolgáltatja.

A teraszok kiépítése lehetővé tette, hogy újra művelés alá vonják a hegylábak lankáit, és megtermeljék rajtuk a helyi lakosság túléléséhez szükséges haszonnövényeket.

Az emberi tényező elengedhetetlen a szőlőtermesztés és a borászati eljárások megvalósításához, ugyanakkor jelentős szerepet tölt be a terület hidrogeológiáját védő agrárágazat révén is. Tény, hogy a földcsuszamlások 5 %-a történik teraszosított és művelés alá vont földeken, míg több mint 80 %-uk gazdálkodás által nem védett területeken fordul elő. Napjainkban emellett egyre többen alkalmaznak olyan termelési technikákat, amelyek a termelékenységet környezeti fenntarthatósággal ötvözik.

„Alpi Retiche” Kategória: Bor (1) — (B) A termék minőségére és jellemzőire vonatkozó információk

Információk a földrajzi eredetnek tulajdonítható különleges termékminőségről és a földrajzi terület természeti és emberi tényezőihez kapcsolódó ok-okozati összefüggésről.

A vörösborok színe rubinvörös, illatuk friss és gyümölcsös, gazdag ízvilággal rendelkeznek, amely enyhén csersavas, ugyanakkor jól strukturált.

A „Novello” típusú vörösborok színe különböző intenzitású rubinvörös, illatuk boros jellegű, enyhén gyümölcsös, ízük friss, telt és lágy.

A rozé típusú borok színe az alkalmazott különböző borászati technikáktól függően különböző intenzitású és tónusú, illatukat sajátos finomság és lágyság jellemzi, ízük pedig száraz, friss és gyümölcsös.

A fehérborokat szalmasárga színük teszi különlegessé, amelyben a felhasznált szőlőfajták kombinációjától függően megjelenhetnek zöldes árnyalatok is. Illatukat sajátos aromás frissesség és lágy, virágos fűszerezés jellemzi, míg ízük többnyire száraz, gazdag és kellemes – nem utolsósorban kiegyensúlyozott savasságuknak köszönhetően.

Az „Alpi Retiche” IGT (indicazione geografica tipica) jelzés a tengerszint feletti magasság, a talajmélység és a hegyi lankák gradiense terén tapasztalható eltérések miatt különböző bortípusokat takar. Általában véve a melegebb területeken többnyire vörös szőlőfajtákat termesztenek, mivel azokból jól struktúrát borok készíthetők. A hűvösebb és a legmagasabban fekvő területeken ezzel szemben többnyire fehér szőlőfajtákat vagy rozé borok készítéséhez használt vörös szőlőfajtákat nevelnek, mert e területek hőmérsékleti viszonyai – egyéb tényezők mellett – lehetővé teszik összetett és gazdag aromájú borok előállítását, amelyek igen keresettek a piacon.

Az „Alpi Retiche” IGT borok jellemzőit és minőségét meghatározza az emberi tényező is, különösen a borászok szakmai hozzáértése. A térség meredek hegyi terepviszonyaiból adódóan az átlagos gazdaságok viszonylag kis méretűek és széttagoltak (3 000 négyzetméternél kisebb területűek), ez pedig jelentős mértékben megnöveli a szőlőműveléshez szükséges munkaórák számát. A teraszos kialakításból és a földterület körülményes megközelíthetőségéből fakadóan a hektáronkénti munkaórák száma számos esetben meghaladja az 1 200 órányi küszöbértéket. A legfontosabb munkálatok közé tartozik a zöldmetszés, a növényvédelem, a (kizárólag kézi) szüretelés, valamint a terméskőfalak újjáépítése, amelyre rendkívüli eseményeket követően van szükség, a termőterület megfelelő állapotának visszaállításához.

„Alpi Retiche” Kategóriák: Pezsgő (4) és gyöngyözőbor (8) — (B) A termék minőségére és jellemzőire vonatkozó információk

Információk a földrajzi eredetnek tulajdonítható különleges termékminőségről és a földrajzi terület természeti és emberi tényezőihez kapcsolódó ok-okozati összefüggésről.

A hagyományos módon előállított pezsgő típus színe különböző intenzitású szalmasárga, esetlegesen aranyszínű visszaverődésekkel. Illata finom, lágy, sokrétű, összetett, a palackos utóerjedés nyomaival. Íze friss, gazdag, finom és harmonikus.

Rozé változatának színe különböző intenzitású rózsaszín, a felhasznált szőlőfajtáktól függően eltérő színű visszaverődésekkel. Illata finom, lágy, sokrétű és összetett, a palackos utóerjesztés technikájáról árulkodó illatjegyekkel. Íze friss, gazdag, finom és harmonikus, pontosan a megfelelő mértékű savasság jellemzi; a korábbi változattól annyiban tér el, hogy strukturáltabb.

A gyöngyözőbor kategória csak rozé változatokból áll. E bortípus különlegességét a mérsékelten felszabaduló szén-dioxidnak köszönhető frissessége és élénksége adja, ami kellemes fogyasztási élményt biztosít. Korszerű borászati technikák alkalmazása révén növelhető a gyöngyözőborok minősége.

A pezsgők és gyöngyözőborok termelése során előnyt jelent a szüreti időszak környékén tapasztalható jelentős nappali és éjszakai hőmérséklet-különbség. Ez ugyanis kedvez a térség egyedi jellegét adó aroma-elővegyületek felhalmozásának, ami lehetővé teszi a szőlő cukortartalmának és a magasabb területeken fekvő szőlőültetvényekre jellemző, markánsabb savtartalmának kiegyensúlyozását.

A borok jellemzőit és minőségét meghatározza az emberi tényező is, különösen a borászok szakmai hozzáértése. A térség meredek hegyi terepviszonyaiból adódóan ugyanis az átlagos gazdaságok viszonylag kis méretűek és széttagoltak (3 000 négyzetméternél kisebb területűek); ez pedig jelentős mértékben megnöveli a szőlőműveléshez szükséges munkaórák számát. A teraszos kialakításból és a földterület körülményes megközelíthetőségéből fakadóan a hektáronkénti munkaórák száma számos esetben meghaladja az 1 200 órányi küszöbértéket. A legfontosabb munkálatok közé tartozik a zöldmetszés, a növényvédelem, a (kizárólag kézi) szüretelés, valamint a terméskőfalak újjáépítése, amelyre rendkívüli eseményeket követően van szükség, a termőterület megfelelő állapotának visszaállításához.

„Alpi Retiche” Kategóriák: Szárított szőlőből készült bor (15) és túlérett szőlőből készült bor (16) — (B) Minőségre vonatkozó információk

Információk a földrajzi eredetnek tulajdonítható különleges termékminőségről és a földrajzi terület természeti és emberi tényezőihez kapcsolódó ok-okozati összefüggésről.

A Passito Bianco típus színe élénksárga, aranyszínű visszaverődésekkel. Illata sokrétű, összetett és intenzív, íze pedig testes, harmonikus, elegáns és légies.

A Passito Rosso típus színe élénk rubinvörös. Illata sokrétű, virágokat idéző, íze édes, gyümölcsös, harmonikus és kellemes.

A Vendemmia Tardiva Bianco típus színe szalmasárga, aranyszínű visszaverődésekkel. Illata sokrétű, összetett és enyhén ásványos, míg íze testes, harmonikus, elegáns és kellemes.

A Vendemmia Tardiva Rosso típus rubinvörös színű. Illata erőteljes, jellegzetes és összetett, íze pikáns, harmonikus és kellemesen csersavas.

Az emberi hozzájárulás tanúságaként a térségben idővel elterjedt a kényszerérlelés gyakorlata, amellyel túlléphetők a technológia támasztotta korlátok. A kényszerérés hossza az adott idényben tapasztalható időjárástól, valamint azoktól a jellemzőktől függ, amelyekkel a bortermelő fel kívánja ruházni borát. A szőlőtípus kiválasztása a szőlősgazda előjoga, aki döntése során figyelembe veszi a szőlőbirtok, a szőlőfajtákra jellemző tulajdonságok és a kívánt bor közötti kölcsönhatásokat.

A helyi éghajlati viszonyok általában kedvező körülményeket biztosítanak az említett borok termeléséhez; mivel a völgy az Alpokot hosszanti irányban szeli át, folyamatos a széljárás, és különösen ősszel hidegek az éjszakák, ami kedvező feltételeket teremt a száradó szőlő tárolásához. Az idők során megszerzett tudás (emberi tényező) és a környezeti feltételek kombinációja teszi lehetővé e borok előállítását, amelyek ugyan csak egy kisebb részét teszik ki a teljes bortermelésnek, kiegészítik a térségre jellemzőbb borok kínálatát.

„Alpi Retiche” Összes kategória (1., 4., 8., 15. és 16.) — (C) Okozati összefüggés leírása

Bor (1) kategória: A sajátságos talajtani és éghajlati viszonyok, valamint a borászok szakmai hozzáértése teszi lehetővé az e kategóriába tartozó borokban rejlő lehetőségek teljes mértékű kiaknázását. A vörösborokat többnyire a megfelelő struktúrát biztosító, melegebb területeken készítik, míg a fehérborokat leginkább a magasabban fekvő területeken állítják elő.

Pezsgő (4) és gyöngyözőbor (8) kategória: A sajátságos talajtani és éghajlati viszonyok, valamint a helyi gazdasági szereplők által szerzett tapasztalat és a korszerű szőlészeti és borászati technikák alkalmazása teszi lehetővé a pezsgők és gyöngyözőborok előállítására alkalmas szőlőfajtákban rejlő lehetőségek teljes körű kiaknázását.

Szárított szőlőből készült bor (15) és túlérett szőlőből készült bor (16) kategória: A sajátságos talajtani és éghajlati viszonyok, valamint a helyi gazdasági szereplők által szerzett tapasztalat és a korszerű szőlészeti és borászati technikák alkalmazása teszi lehetővé a szárítási folyamathoz leginkább alkalmas szőlőszemeket termő szőlőfajtákban rejlő lehetőségek teljes körű kiaknázását. A völgy hosszanti fekvése biztosítja a folyamatos széljárást, és ősszel kedvező feltételeket teremt a szőlő tárolásához.

Mindezen (természeti és emberi) tényezők kölcsönhatása lehetővé teszi egyedülálló sajátosságokkal és a termőterülethez kapcsolódó jellemzőkkel rendelkező minőségi borok előállítását.

Ebből kifolyólag az ok-okozati összefüggés a termék földrajzi származási helyéből eredeztethető egyedi minőségén alapul.

9. További alapvető feltételek

NINCSEN

A termékleíráshoz vezető link

https://www.politicheagricole.it/flex/cm/pages/ServeBLOB.php/L/IT/IDPagina/14209

(1) HL L 347., 2013.12.20., 671. o.